અધ્યક્ષા મતિ લીલાબેને શિક્ષણ પર ભાર મુકતા જણાવ્‍યું હતું મહિલા શિક્ષણ થકી રાષ્ટ્રના વિકાસને તેજ ગતિ મળશે, રાજય સરકાર દ્વારા મહિલાઓમાં શિક્ષણનું પ્રમાણ વધે તે માટે કન્યા કેળવણી પર ભાર મુકયો છે. મહિલાઓ માટે શિક્ષણ ક્ષેત્રે અનેક કલ્‍યાણકારી યોજનાઓ અમલી કરેલ છે. જો મહિલાઓ શિક્ષિત હશે તો તેઓ કાયદાકીય જ્ઞાનથી વધારે વાકેફ બની શકશે. બાળકોને શિક્ષણની સાથે સાથે સંસ્‍કાર આપવાનું કામ મહિલાઓએ કરવું જોઇએ. રાજય સરકારના પ્રયાસોથી મહિલા શિક્ષણ અંગે આમુલ પરિવર્તન આવ્‍યું હોજાનું પણ વધુમાં ઉમેર્યું હતું. જો મહિલા જાગૃત અને શિક્ષિત હશે તો તેમનું કુટુંબ અને સમાજ શિક્ષિત અને જાગૃત બનશે. જેથી રાષ્‍ટ્રનો સર્વાંગી વિકાસ થશે તેમ જણાવી મતિ લીલાબેને મહિલાલક્ષી સરકારી યોજનાઓનો મહત્તમ લાભ લઇ મહિલાઓએ આર્થિક સ્‍વનિર્ભર બનવા પર ભાર મુકયો હતો.